
    545400 SIGHIŞOARA
Str. Muzeului nr. 7, Tel./Fax 0265 – 771278
  H O T Ă R Â R E A NR. 217
                                                               din 31 august 2022
pentru aprobarea modificării Hotărârii Consiliului Local Sighișoara nr. 212/18.10.2021 privind predarea către Ministerul Dezvoltării, Lucrărilor Publice și Administrației prin Compania Naţională de Investiţii “C.N.I.” - S.A., a amplasamentului situat în Municipiul Sighișoara, strada Aleea Panseluțelor f.n., înscris în CF nr. 59919 și asigurarea condițiilor în vederea executării obiectivului de investiţii: ”Construire creșă medie” 
            Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 26.778/18.08.2022 şi la Consiliul Local Sighișoara cu nr. 27.614/25.08.2022, de referatul de aprobare, înregistrat cu nr. 26.780/18.08.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere adresa Companiei Naționale de Investiții – Direcția Promovare Investiții – Departamentul Învățământ, Cultură și Alte Obiective cu nr. 37.843/27.08.2021, înregistrată la Municipiul Sighișoara cu nr. 24.182/30.08.2021, prin care se aduce la cunoștința instituției faptul că Ministerul Dezvoltării, Lucrărilor Publice și Administrației prin Ordinul nr. 1.205/25.08.2021, a aprobat includerea solicitării Municipiului Sighișoara pe lista sinteză a subprogramului: „Unități și instituții de învățământ de stat”, investiție ce se va realiza prin Compania Națională de Investiții;

Ținând cont de prevederile Ordinului Ministerului Dezvoltării, Lucrărilor Publice și Administrației nr. 1.207/26.08.2021, prin care a fost aprobată realizarea unei creșe medii în Municipiul Sighișoara;


În conformitate cu prevederile Ordonanței Guvernului nr. 25/2001 privind înființarea Companiei Naționale de Investiții “C.N.I.” - S.A., cu modificările și completările ulterioare;
Având în vedere observațiile Direcției Învățământ, Cultură și Alte Obiective din cadrul C.N.I. -S.A., cu privire la Hotărârea Consiliului Local Sighișoara nr. 212/18.10.2021 privind predarea către Ministerul Dezvoltării, Lucrărilor Publice și Administrației prin Compania Naţională de Investiţii “C.N.I.” - S.A., a amplasamentului situat în Municipiul Sighișoara, strada Aleea Panseluțelor f.n., înscris în CF nr. 59919 și asigurarea condițiilor în vederea executării obiectivului de investiţii: ”Construire creșă medie”;
În conformitate cu prevederile Ordonanței de Urgență a Guvernului nr. 95/12.06.2020 pentru modificarea și completarea Ordonanței Guvernului nr. 25/2001 privind înființarea Companiei Naționale de Investiții “C.N.I.” S.A., cu modificările și completările ulterioare;
Având în vedere Raportul de specialitate al Serviciului Achiziţii, Investiții, Fonduri Europene, înregistrat cu nr. 26.981/19.08.2022, prin care se propune aprobarea modificării Hotărârii Consiliului Local Sighișoara nr. 212/18.10.2021 privind predarea către Ministerul Dezvoltării, Lucrărilor Publice și Administrației prin Compania Naţională de Investiţii “C.N.I.” - S.A., a amplasamentului situat în Municipiul Sighișoara, strada Aleea Panseluțelor f.n., înscris în CF nr. 59919 și asigurarea condițiilor în vederea executării obiectivului de investiţii: ”Construire creșă medie”;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „b”, „c” și „d”, alin. (4) lit. „e” și „f”, alin. (6) lit. „b”, alin. (7) lit. „b”, „k” și „s”, alin. (14), art. 139 alin. (1), alin. (3) lit. „d”, „e” și ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
            H O T Ă R Ă Ş T E:
Art. I. Se aprobă modificarea art. 1 din Hotărârea Consiliului Local Sighișoara nr. 212/18.10.2021 privind predarea către Ministerul Dezvoltării, Lucrărilor Publice și Administrației prin Compania Naţională de Investiţii “C.N.I.” - S.A., a amplasamentului situat în Municipiul Sighișoara, strada Aleea Panseluțelor f.n., înscris în C.F. nr. 59919 și asigurarea condițiilor în vederea executării obiectivului de investiţii: ”Construire creșă medie”, care va avea următorul conținut:

”Art. 1. Se aprobă predarea către Ministerul Dezvoltării, Lucrărilor Publice și Administației prin Compania Naţională de Investiţii “C.N.I.” - S.A., pe bază de protocol, a amplasamentului situat în  Municipiul Sighișoara și aflat în proprietatea Municipiului Sighișoara, în suprafață de 7.100 mp., identificat potrivit Cărții funciare nr. 59919, nr. cad. 59919 liber de orice sarcini, în vederea şi pe perioada realizării de către „C.N.I.” - S.A. a obiectivului de investiţii: ”Proiect tip - Construire și dotare creșă medie, Aleea Panseluțelor FN, municipiul Sighișoara, județul Mureș”.”

Art. II. Se aprobă modificarea art. 2 din Hotărârea Consiliului Local Sighișoara nr. 212/18.10.2021 privind predarea către Ministerul Dezvoltării, Lucrărilor Publice și Administrației prin Compania Naţională de Investiţii “C.N.I.” - S.A., a amplasamentului situat în Municipiul Sighișoara, strada Aleea Panseluțelor f.n., înscris în CF nr. 59919 și asigurarea condițiilor în vederea executării obiectivului de investiţii: ”Construire creșă medie”, care va avea următorul conținut:

”Art. 2. (1) Amplasamentul prevăzut la art. 1 se predă viabilizat, conform documentelor urbanistice, cu respectarea reglementărilor în vigoare.

(2) Nerespectarea acestei obligativități, constatată la data încheierii protocolului de predare sau ulterior acestei date, este de natură a atrage răspunderea beneficiarului Municipiul Sighișoara, C.N.I. - S.A. asigurându-și dreptul legal de acțiune în justiție în vederea sancționării atitudinii culpabile a beneficiarului, Municipiul Sighișoara, inclusiv solicitarea de penalități și acordarea de daune interese, când prin neasigurarea unui amplasament viabilizat, beneficiarul Municipiul Sighișoara, a adus atingere drepturilor și intereselor legitime ale ”C.N.I.” - S.A.”

Art. III. Se aprobă modificarea art. 5 din Hotărârea Consiliului Local Sighișoara nr. 212/18.10.2021 privind predarea către Ministerul Dezvoltării, Lucrărilor Publice și Administrației prin Compania Naţională de Investiţii “C.N.I.” - S.A., a amplasamentului situat în Municipiul Sighișoara, strada Aleea Panseluțelor f.n., înscris în CF nr. 59919 și asigurarea condițiilor în vederea executării obiectivului de investiţii: ”Construire creșă medie”, care va avea următorul conținut:

”Art. 5. Municipiul Sighișoara se obligă ca, după predarea amplasamentului și a obiectivului realizat, să mențină destinația acestuia și să asigure mentenanța pe o perioadă de minim 15 ani.”

Art. IV. Dată fiind denumirea obiectivului, titulatura Hotărârii Consiliului Local Sighișoara nr. 212/18.10.2021 se va modifica în mod corespunzător cu trimitere la obiectivul de investiţii: ”Proiect tip - Construire și dotare creșă medie, Aleea Panseluțelor FN, municipiul Sighișoara, județul Mureș”.
Art. V. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Biroul Buget, Contabilitate, Salarizare – Direcția Economică, Serviciul Achiziții, Investiții, Fonduri Europene și Serviciul Evidența Patrimoniului și Fond Locativ din cadrul Municipiului Sighișoara.
Art. VI. Prin grija Secretarului General al Municipiului Sighișoara - Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

           Stupariu Călin               
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;
  2 ex. Serviciul Achiziții, Investiții, Fonduri Europene;

  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;

  1 ex. Biroul Public Cadastru, Topometrie și Administrare Terenuri Agricole și Forestiere;
  1 ex. Ministerul Dezvoltării, Lucrărilor Publice și Administrației prin Compania Naţională de Investiţii “C.N.I.” - S.A.

15 ex.  

B.A. 
